text: Syd- og Sønderjylland mister uddannelsespladser
  30 juli 2016 kl. 13.24
  Samlet set er 12 færre kommet ind på en uddannelse i Syd- og Sønderjylland i forhold til sidste år. Sønderborg mister næsten 100 studiepladser.
  Når undervisningen starter efter sommerferien rundt om i Syd- og Sønderjylland, er der samlet set 12 studerende mindre end sidste år. Det viser tal fra Uddannelses- og Forskningsministeriet.
  Det er især Sønderborg Kommune, der går tilbage på antallet af studepladser. Her har 98 færre fået en studieplads i forhold til i 2015. Til gengæld er der studiepladser til 65 flere i Vejle Kommune.
  En af dem, der har fået plads på sit drømmestudie, er Julie Skov Kjeldbjerg i Middelfart. Lørdag formiddag fik hun svar over mail at hun havde fået en studieplads som Serviceøkonom i Vejle.
  - Det kribler i mig for at komme i gang med at planlægge og koordinere. Jeg glæder mig til at komme i gang med min drøm.
  Se her hvordan studiepladserne er fordelt på de forskellige kommuner:
  
  